ДыщэкI Мухьэмэдрэ Мэкъуауэ Аланрэ дунейпсо чемпионхэщ
Мэзкуу къалэм щекIуэкIащ лIэужьыгъуэ псори зыхэт каратэмкIэ япэ дунейпсо чемпионатрэ зэхьэзэхуэрэ. Лъэпкъ спортым и зыужьыныгъэм и дежкIэ ар Iуэхугъуэшхуэщ. Зэхыхьэм хэтащ къэрал 30-м къикIа спортсмен 1500-м нэблагъэ.
Урысей Федерацэм и командэ къыхэхам хэту зэхьэзэхуэм щызэуащ КъБР-м щыщ спортсмен 18 икIи ди къэралым медаль зэмылIэужьыгъуи 7 къыхуахьащ.
Зыхэта гупхэм пашэныгъэр щаубыдащ Жэмбей Астемыррэ Гъудэ Астемыррэ. Дыжьын медалхэр зыIэрагъэхьащ Капранов Роман, Байрамуков Рашид, Бышэн Залым сымэ. Бетрожь Владимиррэ Бабыгуей Елдаррэ ещанэ хъуащ.
Дунейпсо чемпионатым дыщэ медалхэр къыщахьащ ДыщэкI Мухьэмэдрэ Мэкъуауэ Аланрэ.
ЗэфIэкIышхуэ къэзыгъэлъэгъуа ди щIалэхэр ягъасэ Сэбаншы Мурат, Шахмурзаев Шахмурзэ, Мэремыкъуэ Казбек, Джинчарадзе Зураб, Гъудэ Рустам, Бзабзэ Мурат сымэ.
ЖЫЛАСЭ Замир.
